google/wiki40b huggingface dataset:
Bab Mustaffa

Mustafar bin Baba atau lebih dikenali sebagai Bab Mustaffa (30 Ogos 1951-2002) adalah seorang pelakon filem dan televisyen yang popular di Malaysia pada era 70an dan awal 80an. Beliau merupakan salah seorang daripada anak didik P. Ramlee ketika berkarya di Studio Merdeka, Ulu Klang.

Kerjaya lakonan

Nama sebenar Bab Mustaffa ialah Mustafar bin Baba, tetapi diubah oleh P. Ramlee kepada Bab Mustaffa berdasarkan satu karakter yang terdapat dalam cerita 1001 malam ("Ma'aruf Tukang Kasut dan Isterinya Fatimah"), Baba Mustaffa. Menjelang akhir 70an, namanya sering dieja dengan ejaan Bob berbanding Bab. Beliau merupakah adik kepada aktres Normawati dan diajak berlakon oleh P. Ramlee dalam filem berjudul Gelora pada tahun 1970 ketika baru berusia 19 tahun. Bob tidak pernah berlakon sebelum ini tetapi dalam filem ini dia telah memperlihatkan mutu lakonan yang sangat baik - bersahaja dan natural.
Setelah kemerosotan industri filem pada awal 70an, Bob telah diambil berlakon oleh P. Ramlee dalam beberapa buah drama televisyen. Lakonannya di kaca TV sering ditayangkan dan menjadikan wajahn kacaknya cukup popular di Malaysia. Bob turut membintangi filem "Kisah Seorang Biduan" (arahan M. Amin) dan "Pertentangan" (Salleh Ghani) di mana menerusi kedua-dua buah filem itu beliau dicalonkan untuk kategori Pelakon Pembantu Terbaik di Festival Filem Malaysia edisi pertama dan keempat. Namun menjelang usia 40 tahun beliau mula memperlahankan kerjaya lakonan.
Beliau meninggal dunia ketika umurnya berusia 53 tahun selepas lebih 15 tahun bersara dari bidang lakonan. Tarikh sebenar kematian tidak diperolehi tetapi diawal tahun 2002.
Subirats

Subirats merupakan sebuah kawasan perbandaran yang terletak di Sepanyol dalam daerah Alt Penedès, wilayah Catalonia.
Adjie Pangestu

Kerjaya

Adjie memulakan kerjayanya dari pentas model, kemudian berkembang ke sinetron. Sinetron pertamanya adalah Mahkota Majapahit (1994) dan menyusul kemudian Kaca Benggala bersama Meriam Bellina. Sinetron yang dibintanginya antara lain: Harga Diri, Mawar Sejati Mawar Berduri, Sayangi Aisyah, Tersanjung 6, Misteri Nini Pelet, "Bulan Berkaca", Kalau Cinta Sudah Bicara, Iman, Cincin, Pintu Hidayah, Pria Rumah Tangga (PRT), Mister Bego, dan Jangan Ada Dusta.

Kehidupan peribadi

Adjie Pangestu berkahwin dengan Annisa Tribanowati (kini menukar nama Annisa Trihapsari) pada 23 Mac 1999. Mereka dikurniakan seorang anak bernama Muhammad Rafi Akbar Putra Pangestu. Perkahwinan tersebut hanya bertahan selama 3 tahun. Disebabkan adanya orang ketiga mengakhiri perkahwinan mereka. Kemudian mereka juga sempat bertengkar mengenai hak penjagaan anak, bahkan sehingga mengadu dipukul. 
Selepas bercerai dengan Annisa, Adjie dikatakan pernah menjalinkan hubungan dengan Nadia Natasha Al Kalifi kemudian putus disebabkan seorang pelakon, Sisca Dewi. Namun pada 8 Jun 2007, dua minggu setelah bekas isterinya berkahwin, Adjie akhirnya berkahwin dengan Nadia Natasha Al Kalifi. Setelah mengalami beberapa pertengkaran akhirnya Adjie-Nadia secara rasmi bercerai pada 7 Oktober 2009
Kelas Kedah

Latar belakang

Kapal-kapal kelas Kedah lahir dari keperluan Tentera Laut Diraja Malaysia menggantikan kapal-kapal ronda kelas Kris dan kelas Sabah. Program Kapal Ronda Generasi Baru (New Generation Patrol Vessel), NGPV, bertujuan memanfaatkan perjanjian pemindahan teknologi pembinaan kapal. Termasuk di dalam kontrak bernilai 5.35 billion ringgit tersebut, di mana dua kapal pertama dibina di Jerman dan selebihnya di dalam negara, ialah perolehan hak milik rekaan MEKO A-100.

KD Kedah dan Pahang

Dua kapal yang pertama iaitu KD Kedah dan KD Pahang, walaupun dibina di Jerman, dibawa pulang ke tanahair untuk melalui proses integrasi sistem-sistem kapal dan ujian di laut oleh pihak PSC-ND. Belum pun kapal-kapal ini diserah, PSC-ND dilanda kemelut kewangan. Pengerusi Kira-kira Wang Negara (PAC) mendedahkan berlakunya penyelewengan dimana PSC-ND tidak dapat menjelaskan hutang berjumlah 80 juta ringgit kepada vendor-vendor dan kontraktor-kontraktor yang terlibat dalam pembinaan. Malahan PSC-ND memerlukan suntikan dana berjumlah 120 juta ringgit lagi untuk menyiapkan KD Kedah dan KD Pahang menyebabkan kelewatan hampir dua tahun. Episod buruk ini berakhir apabila pengurusan baru dilantik dan firma Boustead mengambil alih PSC-ND. Kedah dan Pahang akhirnya ditauliah ke dalam perkhidmatan TLDM pada 5 Jun dan 3 Ogos 2006.

Konsep bermodul

Rekabentuk kapal-kapal kelas Kedah adalah berasaskan konsep MEKO (MEKO = MErzwerk KOmbination) yang bermakna kombinasi pelbagai guna. Berdasarkan aturan begini sesebuah kapal boleh dikonfigurasi semula dengan memuatkan atau mengeluarkan modul-modul tertentu. Dari aturan kapal ronda OPV, ia boleh dinaik taraf kepada korvet dengan menambah modul peluru berpandu anti kapal. Seterusnya, persenjataan anti udara pula boleh dimuatkan menjadikan kapal-kapal ini setaraf frigat ringan. Aturan begini juga dipanggil Fitted For, But Not With (FFBNW). Selain dari itu kelas Kedah juga bergantung kepada kemudahan automasi yang tinggi yang terdapat pada sistem kawalannya, secara tidak langsung bilangan anak kapal dapat dikurangkan.
Ansó

Ansó merupakan sebuah kawasan perbandaran yang terletak di wilayah Huesca, Aragon, Sepanyol
Simpang Tiga Sipin

Poskod

Poskod yang digunakan di Simpang Tiga Sipin adalah 36126. Terdapat 10 buah desa di dalam daerah kecamatan Kota Baru.
Hele Sa Hiwagang Hapis

Sinopsis

Dalam mitologi Hele Sa Hiwagang Hapis, fakta dan sejarah bergabung ketika balu Andres Bonifacio y de Castro, bapa Revolusi Phillipine, mencari mayat suaminya yang hilang. Ketika balu janda dan yang lain menyusup lebih jauh ke dalam hutan, mereka menjadi berkecerumuk diselitupi oleh rasa bersalah dan tanggungjawab mereka sendiri.

Pelakon

Para pelakon yang berlakon di dalam filem ini termasuk John Lloyd Cruz, Piolo Pascual, Hazel Orencio, Alessandra De Rossi

Penerbitan

Filem Hele Sa Hiwagang Hapis ini , yang masa tayangannya sepanjang 485 minit ini dihasilkan oleh Giraffe Pictures, dan syarikat pengedarnya adalah Films Boutique (Jerman).

Tayangan

Filem terbitan Giraffe Pictures ini dihasilkan untuk tayangan umum dalam format HD/DCP dan syarikat pengedarnya adalah Films Boutique (Jerman).
Lebuhraya Karak

Lebuhraya persekutuan 2 lorong

Lebuhraya Karak pada asalnya dibina pada tahun-tahun 1970an oleh kerajaan Malaysia sebagai alternatif kepada Jalan Gombak - Bentong (Laluan Persekutuan ) yang sempit dan bengkang-bengkok. Lebuhraya ini juga adalah sebahagian daripada Laluan Persekutuan 2 (jangan terkeliru dengan Lebuhraya Persekutuan). Lebuhraya tersebut mempunyai sebuah terowong sepanjang 900 m di Genting Sempah yang merupakan terowong jalan raya pertama dibina di Malaysia.
Walau bagaimanapun, kos pembinaan lebuhraya tersebut adalah agak mahal bagi Malaysia pada masa itu memandangkan Malaysia merupakan sebuah negara pertanian pada masa tersebut. Oleh itu, kerajaan memutuskan untuk menjadikan Lebuhraya Karak sebagai jalan raya tol bagi membantu mendapat pulangan bagi kos pembinaan. Hasilnya, 2 plaza tol dibina di Gombak dan Bentong dan lebuhraya tersebut diletakkan di bawah pentadbiran Lembaga Lebuhraya Malaysia. Lebuhraya ini dibuka kepada lalu lintas pada tahun 1977.

Lebuhraya ekspres berbilang lorong

Kepentingan Lebuhraya Karak sebagai laluan utama dari Kuala Lumpur ke negeri-negeri pantai timur menyebabkan kerajaan mengambil keputusan untuk menaik taraf jalan raya 2 lorong tersebut kepada lebuhraya ekspres penuh berbilang lorong dengan membina satu lagi laluan tambahan bersebelahan dengan laluan asal. Dengan itu, lebuhraya tunggal 2 lorong tersebut dinaiktaraf menjadi sebuah lebuhraya berkembar dengan 6 lorong (3 lorong pada setiap hala) di bahagian antara Kuala Lumpur dan Persimpangan Genting Highlands dan 4 lorong (2 lorong di setiap hala) pada bahagian selebihnya.
Kerja-kerja menaik taraf termasuk pembinaan terowong kedua di sebelah terowong asal bagi membolehkan tambahan 2 lorong bagi lalu lintas arah timur, pembesaran plaza tol Gombak dan Bentong serta pembinaan persimpangan bertingkat bagi menggantikan simpang biasa. Walau bagaimanapun, terdapat beberapa simpang yang tidak dapat dinaik taraf kepada persimpangan bertingkat disebabkan faktor geografi, maka beberapa pusingan-U dibina bagi membolehkan kenderaan dari arah bertentangan dapat keluar masuk ke simpang tersebut. Kerja-kerja menaik taraf selesai pada tahun 1997.
MTD Prime memegang konsesi Lebuhraya Karak serta Lebuhraya Pantai Timur. Lebuhraya Karak diberi kod  setelah kerja naik taraf selesai, menyebabkan lebuhraya ini mempunyai 2 kod laluan. Akibatnya, sesetengah peta melabelkan Lebuhraya Karak sebagai  manakala sesetengah peta yang lain pula melabelkannya sebagai Laluan Persekutuan . Walau apa pun kod laluan yang digunakan, kedua-duanya boleh digunakan bagi mewakili Lebuhraya Karak memandangkan lebuhraya itu sendiri adalah sebahagian daripada Laluan Persekutuan .

Keselamatan

Sebagaimana jalan raya pergunungan yang lain, Lebuhraya Karak juga menghadapi risiko tanah runtuh terutamanya pada musim hujan. Oleh itu, pemandu dinasihatkan agar tidak menggunakan laluan pergunungan termasuklah Lebuhraya Karak pada musim hujan bagi mengelakkan risiko tanah runtuh selain jarak penglihatan yang terhad.
Universiti Filipina

Universiti Filipina (Filipino: Unibersidad ng Pilipinas atau Pamantasan ng Pilipinas; Inggeris: the University of the Philippines) adalah sebuah sistem universiti awam di Filipina.
Nowogród

Nowogród merupakan sebuah bandar yang terletak di wilayah Podlaskie, Poland.
Pentas Akhir Piala AFC 2018

Peraturan

Perlawanan akhir itu dimainkan sebagai perlawanan tunggal, dengan pasukan tuan rumah (pemenang perlawanan akhir Zon Asia Barat) beralih dari perlawanan akhir musim lalu.
Jika terikat dengan peraturan, masa tambahan dan, jika perlu, penalti akan digunakan untuk menentukan pemenang.
Bandora

Demografik 2001

Menurut bancian India pada tahun 2001, Bandora memiliki bilangan penduduk seramai 12,264. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Bandora memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 59% lelaki dan 41% wanita mampu membaca. 10% dari populasi berusia di bawah 6 tahun. (2001)
Kampung Telok Penchalang

Poskod

Poskod yang digunakan di Kampung Telok Penchalang, Sitiawan, Perak ialah 32000.
Kampung Lunang

Poskod

Poskod yang digunakan di Kampung Lunang, Pekan, Pahang adalah 26600.
Kelurahan TB 14

Poskod

Poskod yang digunakan di Kelurahan TB 14 adalah 37353. Terdapat 14 buah desa di dalam daerah kecamatan Tanah Barat.
Kereta kebal Type 85-11

Kereta kebal Type 85-11 Norinco (North Industries Corporation) China Type 85-11 merupakan kereta kebal utama yang dikeluarkan oleh China.

Pembangunan

Kereta kebal Type 85-11 merupakan pembangunan lanjut bagi kereta kebal Type 80 oleh Norinco (North Industries Corporation) China tetapi memiliki banyak peningkatan termasuk badan yang lain dan turet dengan peningkatan jelas bagi perisai perlindungan.
Pemandu duduk dibadan di hadapan kiri dengan amunisi di sebelah kanan. Jurumeriam duduk di kiri turet yang terletak di tengan badan kereta kebal dengan komander di sebelah kanan turet.
Senjata utama adalah meriam laras licin 125mm yang disuap oleh penyuap automatik, dengan itu mengurangkan bilangan krew pada tiga. Aminisinya adalah jenis muat terpisah antara caj dan projektil dan sama seperti yang digunakan bagi kereta kebal utama T-72 Russia. Turet berputar 360 darjah dengan dongakan senjata dari -6 hingga + 14° Senjata utama adalah distabilkan sepenuhnya dan system kawalan tembakan termasuk penentu jarak laser bagi meningkatkan kemungkinan tembakan pertamanya.

Variasi

Terdapat sejumlah model Type 85-II termasuk Type 85-IIA dan Type 85-IIM. Kereta kebal ini turut dibina bersama di Pakistan sebagai Type 85-IIAP. Pembangunan lanjut bagi Type 85 telah menghasilkan Type 85-111 yang memiliki banyak peningkatan termasuk enjin 1000 hp. Pembangunan bersama dengan Pakistan turut menghasilkan kereta kebal utama Type 90-11 yang seberat 48 tan dan dikenali juga sebagai kereta kebal utama Khalid, 2000 atau P-90.

Status

Dikeluarkan dan berkhidmat dengan China dan Pakistan.

Pengilang

Kilang negara China.
Filem Batu Durhaka

Pengarah

Filem Batu Durhaka diarahkan oleh pengarah Omar Rojik pada 1962 dan dibantu oleh Kemat Hassan.
Adam Riess

Adam Guy Riess (dilahirkan pada 16 Disember 1969) ialah seorang ahli astrofizik Amerika dan Profesor Cemerlang Bloomberg di Universiti Johns Hopkins dan Institut Sains Teleskop Angkasa dan terkenal kerana penyelidikannya menggunakan supernova sebagai pemeriksaan kosmologi. Riess berkongsi kedua-dua Hadiah Shaw dalam Astronomi 2006 dan Hadiah Nobel dalam Fizik 2011 dengan Saul Perlmutter dan Brian P. Schmidt kerana menyediakan bukti bahawa pengembangan alam semesta semakin mempercepatkan.
Aston Martin

Sejarah

Aston Martin diasaskan pada 1913 oleh Lionel Martin  dan Robert Bamford. Kedua mereka telah bekerjasama sebagai Bamford & Martin tahun sebelumnya untuk menjual kereta yang dihasilkan oleh Singer dari tapak di Callow Street, London di mana mereka juga menyelenggara kenderaan Garuda Wisnu Kencana dan Calthorpe. Martin berlumba kereta khas di Aston Hill berdekatan Aston Clinton, dan mereka berdua memutuskan untuk menghasilkan kenderaan mereka sendiri. Kereta pertama dipanggil Aston Martin dicipta oleh Martin dengan memasang enjin Coventry-Simplex empat-lejang pada rangka Isotta-Fraschini 1908. 
Mereka mendapatkan tempat di Henniker Place di Kensington dan menghasilkan kereta pertama mereka pada bulan Mac 1915. Pengeluaran tidak dapat dimulakan kerana meletusnya Perang Dunia Pertama, dan Martin menyertai Tentera Laut dan Bamford menyertai Tentera Darat Kor Perkhidmatan. Semua mesin dijual kepada Syarikat Penerbangan Sopwith.
Poręba

Poręba merupakan sebuah bandar yang terletak di wilayah Silesia, Poland.
Ranjikulon

Poskod

Poskod yang digunakan di Ranjikulon adalah 45453. Terdapat buah desa di dalam daerah kecamatan Kasokandel.
Balai Polis Temoh

Balai Polis Temoh terletak di Temoh,daerah Tapah,negeri Perak. Balai ini dibina di tepi jalan raya bagi memudahkan penduduk mengadu hal ewhwal keselamatan terutama perlombongan bijih timah di kawasan tersebut. Balai polis ini terletak berhampiran dengan Kampung Masjid , Kampung Temoh, Kampung Pasir, Kampung Baru Temoh, Kampun Batu Tiga dan Kampung Baru Ladang Banir.
Zon boleh didiami

Dalam astronomi, zon kehidupan (HZ) adalah jarak dari bintang di mana planet serupa dengan Bumi boleh mengandungi air cecair di atas permukaannya dan kehidupan serupad dengan Bumi. Zon kehidupan adalah persilangan dua kawasan yang kedua-duanya mesti berpihak kepada kehidupan: satu dalam sistem planet, dan lain di dalam galaksi. Planet dan bulan-bulan di kawasan-kawasan ini adalah calon-calon likeliest untuk menjadi didiami dan dengan itu mampu melahirkan kehidupan ruang angkasa yang serupa dengan kita sendiri.
Akhbar Melayu

Penerbitan akhbar bahasa Melayu bermula dengan perpindahan teknologi pembuatan kertas atau pencetakan ke kepulauan Melayu.
Emansipasi warga Katolik United Kingdom

Suatu emansipasi atau pembebasan hak yang melibatkan pengurangan sekatan hak asasi kepada warga penganut mazhab Katolik (Catholic emancipation atau Catholic relief) dilaksanakan di kerajaan Great Britain dan Ireland (dan kemudiannya United Kingdom) pada akhir abad ke-18 dan awal abad ke-19.

Pelaksanaan

Akta pertama yang melonggarkan serta memberi kedipanggil Akta Pengikut Paus (Papists Act) diluluskan dan dilaksanakan (secara tersendiri di Ireland) pada tahun 1778, akta tersebut membenarkan penganut mazhab Katolik memiliki harta dan mewarisi tanah dengan syarat menyatakan sumpah menafikan kuasa Wangsa Stuart serta Paus ke atas bidang kuasa sivil. Ia mencetuskan rusuhan di Scotland pada 1779 dan kemudian Rusuhan Gordon di London pada 2 Jun 1780.
Sebuah akta baharu diluluskan pada 1782 sebagai lanjutan yang membenarkan penubuhan sekolah-sekolah agama Katolik serta pelantikan uskup. Akta Bantuan Katolik Rom 1791 (Roman Catholic Relief Act 1791) telah digunapakai Parlimen Ireland pada tahun 1792-93; memandangkan pemilih pada masa itu sebahagian besarnya ditentukan oleh pemilikan harta, kelonggaran ini memberi undi kepada orang-orang Katolik Rom yang memegang tanah dengan nilai sewa sebanyak £2 setahun. Mereka juga mula mendapat akses kepada banyak pekerjaan kelas pertengahan yang sebelum ini pernah dikecualikan termasuk dalam bidang perundangan (seperti juri besar misalnya). kemasukan ke dalam universiti serta penyertaan dan kelayakan mendapat pangkat rendah dalam tentera dan badan kehakiman British.
Temiyangsari

Poskod

Poskod yang digunakan di Temiyangsari adalah 45265. Terdapat buah desa di dalam daerah kecamatan Kroya.
Kampung Changkat Logan

Poskod

Poskod yang digunakan di Kampung Changkat Logan, Kodiang, Kedah adalah 06100.
Ürzig

Ürzig merupakan sebuah kawasan perbandaran terletak di daerah Bernkastel-Wittlich, Rhineland-Palatinate, Jerman.
Ariana Rose

Sinopsis

Ia mengisahkan Ariana Rose yang berkawan baik dengan Tengku Juwita setuju untuk berlakon sebagai gadis yang pernah menjadi girlfriend Tengku Adam Kamil. Tengku Juwita sebenarnya tidak mahu berkahwin dengan Tengku  Adam Kamil, lalu dia mencadangkan agar Ariana berlakon sebagai wedding breaker. Perkahwinan tersebut dibatalkan dan maruah keluarga Tengku Adam Kamil telah tercalar.
Berang dengan keadaan itu, Tengku Adam mengupah spy peribadi untuk menyiasat siapa Ariana Rose.Tengku Kamil cuba mengetahui siapa dalangnya,namun Ariana tegar untuk tidak memberitahu. Tengku Kamil akhirnya meragut kesucian Ariana dan disebabkan itu, Ariana memberitahu kisah sebenar.
Sejak itu, Ariana membenci Tengku Kamil. 
Untuk melupakan sejarah hitam itu.Ariana mula melakukan kerja-kerja amal.Tanpa disangka, Tengku Adam adalah penyumbang besar dana kebajikan di mana tempat Ariana bekerja. Tengku Adam mula jatuh cinta pada Ariana namun di pihak Ariana adah sebaliknya. Malah dia semakin membenci Tengku Adam.
Ariana Rose dipinang oleh keluarga Tengku Adam tanpa pengetahuan Tengku Adam dan Ariana menerima lamaran tersebut .Disebabkan kecewa lamarannya ditolak Ariana, Tengku Adam pergi menunaikan umrah. Bila pulang, dia mendapati, yang dia akan berkahwin dengan Ariana-gadis yang dicintai.Ariana juga tidak tahu siapa bakal suaminya hinggalah pada hari penikahan.Ariana terkejut tapi dia menerima suaminya dengan perasaan terbuka apatah lagi melihatkan suaminya telah banyak berubah.
Hutan Simpan Bukau Api-Api

Hutan Simpan Bukau Api-Api terletak di negeri Sabah ,Malaysia. Hutan Simpan ini baru diisytiharkan pada 3 Ogos 2009 .
Pada 3 Ogos 2009 , Persidangan Dewan Undangan Negeri Sabah telah meluluskan pindaan Enakmen Hutan (Penubuhan Hutan Simpan dan Pindaan) 1994 .12 Hutan Simpan yang baru telah diluluskan dalam persidangan itu kerana kewujudan hutan simpan amat penting untuk aktiviti pelancongan, kawasan tadahan hujan dan bekalan air kepada empangan.
Jumlah Hutan Simpan kekal kerajaan negeri Sabah bertambah dari 3,594,366.000 hektar kepada 34,894.876 hektar atau 49 % daripada keluasan negeri Sabah.
Filem The Informant, 2013

Ringkasan

Marc Duval adalah pemilik bar di Gibraltar. Marc bersetuju untuk menjadi pemberi maklumat berbayar untuk kastam Perancis melaporkan penyeludupan dadah. Dengan pantas dia mendapati dirinya terjebak dalam keadaan yang semakin berbahaya.
Kampung Kubang

Poskod

Poskod yang digunakan di Kampung Kubang, Lenggong, Perak ialah 33410.
Cinta Luar Biasa

Plot

Filem ini mengisahkan empat rakan karib yang terdiri dari Farah, Husin, Adam dan Hamidah telah berjanji untuk berjumpa semula (re-union) selepas sepuluh tahun tamat pengajian di universiti. Sepuluh tahun telah berlalu, Farah kini bertugas sebagai jurugambar, Hamidah sebagai kolumnis majalah hiburan, Husin sebagai jurukamera serta Adam sebagai guru muzik. Kesibukan membuat Farah tidak ada masa untuk bercinta. Bagaimanapun, Farah mengenali seorang peguam muda bernama Halim yang merupakan seorang yang terpelajar tetapi malangnya mempunyai karektor yang agak ‘clumsy’. Seperti dijanjikan, mereka akhirnya mengambil keputusan untuk bertemu di Pulau Langkawi. Hamidah yang dalam diam menaruh perasaan terhadap Husin, banyak menghabiskan wang membeli belah beberapa pakaian cantik supaya kelihatan lebih menyerlah di pertemuan itu nanti. Bagaimanapun Husin lebih meminati Farah dan bukan Hamidah. Pelbagai cara dilakukan dalam usaha memikat Farah. Selain Husin, teman wanita Adam bernama Aleya juga cemburu akan hubungan akrab Farah dan Adam. Pada hakikatnya, hubungan Farah dan Adam tidak lebih dari seorang sahabat. Perasaan cinta dan kasih sayang adalah gambaran hati dan perasaan yang amat sukar dikawal hingga seseorang lalai dan hilang pertimbangan diri. Hamidah sanggup melakukan apa sahaja bagi mencapai cita-citanya mendapatkan Husin.

Sambutan

Filem ini dikeluarkan pada 23 September 2004 dan mendapat kutipan sebanyak RM2.40 juta.
Calzada de Calatrava

Calzada de Calatrava merupakan sebuah kawasan perbandaran yang terletak di Sepanyol dalam wilayah Ciudad Real, di komuniti autonomi Castile-La Mancha.
Haveri

Demografik 2001

Menurut bancian India pada tahun 2001, Haveri memiliki bilangan penduduk seramai 55,900. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Haveri memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 55% lelaki dan 45% wanita mampu membaca. 13% dari populasi berusia di bawah 6 tahun. (2001)
Scheiditz

Scheiditz merupakan sebuah kawasan perbandaran terletak di daerah Saale-Holzland, Thüringen, Jerman.
.fr

.fr adalah domain peringkat tinggi kod negara Internet untuk Perancis.
Cangkat Pasifik Timur

Cangkat Pasifik Timur ialah permatang tengah lautan, sempadan plat tektonik mencapah di sepanjang lantai Lautan Pasifik. Ia memisahkan Plat Pasifik ke barat dari (utara ke selatan) Plat Amerika Utara, Plat Rivera, Plat Cocos, Plat Nazca, dan Plat Antartika. Ia mengunjur dari titik tidak yang ditetapkan berhampiran Antartika di selatan ke utara ke penamatan di hujung utara Teluk California di lembangan Laut Salton di selatan California.

Keseluruhan

Kerak lautan bergerak jauh dari Cangkat Pasifik Timur ke dua-dua belah pada kadar 7.5 cm/tahun. Di sebelah timur cangkat, Cocos dan Nazca yang bergerak ke arah timur bertemu Plat Amerika Selatan dan Plat Amerika Utara yang bergerak ke arah barat dan dibenam di bawah mereka. Jalur gunung berapi sepanjang Andes dan lekuk gunung berapi melalui Amerika Tengah dan Mexico adalah kesan langsung perlanggaran ini. Di timur Semenanjung Baja California, Cangkat itu kadang-kadang dirujuk sebagai Teluk California Rengkahan Zon. Di kawasan ini, kerak lautan yang baru terbentuk adalah bercampur dengan rengkahan kerak benua berasal dari Plat Amerika Utara.
Berhampiran Pulau Easter, Cangkat Pasifik Timur bertemu Cangkat Chile di Pulau Easter dan Juan Fernandez mikroplat, bergerak ke timur di mana ia dibenam di bawah Plat Amerika Selatan di Jurang Peru-Chile sepanjang pantai selatan Chile. Lanjutan selatan Cangkat Pasifik Timur (dipanggil Permatang Pasifik-Antartik) bergabung dengan Permatang India Tenggara di Simpang Tiga Macquarie selatan New Zealand.
Bersama-sama Cangkat Pasifik Timur, lohong hidroterma dipanggil perasap hitam pertama kali ditemui dan telah dikaji secara meluas. Lohong ini membentuk deposit bijih sulfida besar-besaran volkanogeni di dasar laut. Banyak makhluk laut dalam yang pelik telah ditemui di sini. Bentangan selatan Cangkat Pasifik Timur adalah salah satu bahagian sistem permatang tengah laut Bumi yang paling pesat tersebar.